Jy word getoets - The Word for Today
Jy word getoets
Psalm 105:19 DB
God mag dalk nie presies wanneer jy dit wil hê reageer nie, maar Hy is altyd betyds. '…Hy sal die goeie nie weerhou van hulle wat doen wat reg is nie' (Psalm 84:12 NLV). Dis moeilik om toe te kyk hoe God ander mense seën, terwyl jy gedwing word om te wag. God se plan vir Josef was om in 'n paleis te woon, maar tog het hy vir jare in die tronk as gevolg van misdade wat hy nooit gepleeg het nie, gebly. Dit was egter in die tronk wat hy die skinker ontmoet het aan wie die farao goedgesind was. Deur hierdie vriendskap is Josef tot tweede in bevel van Egipte bevorder. Wanneer jy met God 'n pad stap, word jou geleenthede vir bevordering deur sy plan, nie deur iemand ander se aksies nie, gereguleer. Voorbereiding vind altyd voor bevordering plaas.
Toe Elia vuur uit die hemel by Karmelberg laat neerkom het, het almal hom bewonder en toegejuig. Hy het egter daarna vir jare deur 'n hongersnood gelewe, waar sy enigste vriend 'n arm weduwee was. Saam moes hulle God vir elke ete vertrou. Dis daar wat Elia belangrike lesse oor nederigheid, goddelike leiding en vertroue op God in tye van nood, geleer het – dinge wat nie noodwendig natuurlik tot ons kom nie.
Wanneer God iets groots gaan bou, neem Hy die tyd om 'n sterk fondasie te lê. 'En so het Jesus grootgeword en in wysheid toegeneem; en Hy was geliefd by God en almal wat Hom geken het' (Lukas 2:52 NLV). Gee jouself tyd om te groei. Laat Hom toe om 'n fondasie onder jou te bou wat jou en die seëninge wat Hy in die komende jare vir jou in gedagte het, sal kan ondersteun.